text: DMI varsler skybrud i Billund og Varde
  10 august 2014 kl. 07.44
  Natten til mandag er der risiko for lokale skybrud i Billund og Varde Kommune.
  
  Fra klokken 23 søndag nat er der risiko for mere end 15 millimeter regn på 30 minutter i Billund og Varde Kommune. Det varsler DMI. Varslet går fra klokken 23 søndag aften til klokken 5 tidlig mandag morgen.
  DMI har desuden udsendt et varsel om kraftig regn, som betyder, at der stedvis kan falde mellem 25 og 35 millimeter regn på seks timer.
  Lørdag formiddag udsendte DMI også et varsel om risiko for skybrud. Da var det i Tønder, Esbjerg, Varde, Vejen og Billund Kommune, men det varsel blev afblæst i løbet af søndag eftermiddag.
  Kraftig regn og skybrud kan medføre fare for oversvømmelse af lavtliggende områder, oversvømmelse af kældre, vand på kørebaner og i viadukter og nedsat sigtbarhed.
  